धोखाधड़ी कर ~ आठ लाख निकालने का मामला दर्ज
चाईबासा| सदरथाना क्षेत्र के न्यू कॉलोनी छोटा नीमडीह निवासी चंदू निषाद ने थिरथागिरी पालकोट धर्मपुरी तमिलनाडु के मुरली पीके उर्फ के मुरली के खिलाफ भारती स्टेट बैंक पालकोट के पदाधिकारी की मिलीभगत से 4 नवम्बर 2016 को अवैध तरीके से 8 लाख रुपए की निकासी करने का मामला दर्ज कराया है। प्राथमिकी में कहा गया कि तमिलनाडु के पीके मुरली के साथ चाईबासा में दो वर्षों तक बोरिग मशीन गाड़ी चलाने के लिए एकरारनामा हुआ था। इसके एवज में चंदू ने पीके मुरली को 20 लाख रुपए दिए थे। एकरारनामा में दो साल बाद दोनों गाड़ियों को वापस करने की बात लिखी गई थी, लेकिन मुरली ने अवधि समाप्त हुए बिना गाड़ी की मांग की। इस पर दोनों में तय हुआ कि कुल 9,31,085 रुपए मुरली वापस करेंगे। इसके बाद गाड़ी लौटा दी जाएगी। वादा के मुताबिक 2 नवम्बर को चंदू के खाते में भारतीय स्टेट बैंक में अलग-अलग चेक के माध्यम से दो बार 4-4 लाख रुपए जमा किए गए। इसके बाद चंदू ने बाेरिंग मशीन गाड़ी लौटा दी। लेकिन 4 नवम्बर 16 को मुरली ने बैंक पदाधिकारी की मिलीभगत से 8 लाख रुपए निकाल लिए।
hin_Deva hin_Deva